Ole Friele Backer

Ole Friele Backer (født 13. november 1907 i Vågan,Folketelling 1910 for 1865 Vågan herred, Digitalarkivet. død 13. desember 1947 i BergenBergens Tidende, 16. desember 1947, s. 7.) var en norsk fotograf. Han er kjent for sitt arbeid som krigsfotograf under andre verdenskrig.

 Krigsfotograf 
Backer bodde i Bergen og fotograferte i april 1940 krigshandlinger som følge av det tyske angrepet på Norge. Fotografiene ble trykket i utlandet og Backer måtte flykte til Storbritannia.Ann Christine Eek: «Berita – The Norwegian friend of the Albanians», i Berit Backer: Behind stone walls. Changing household organization among the Albanians of Kosova, redigert av Robert Elsie og Antonia Young, med innledning og fotografier av Ann Christine Eek. Peja: Dukagjini Balkan Books,  2003, s. 8., ombord på MK «Sjølivet». Han ble ansatt som fotograf ved den norske regjeringens informasjonskontor i London.«Fotografen i første linje» , Forsvarsforum, nr. 5, mai 2004, s. 29. Han dekket det norske kongehuset og regjeringens aktiviteter i eksil, fotograferte norsk militært personell, krigsseilere og andre nordmenn i utlendighet. Backers fotografier fikk bred publisitet og ble trykket i Storbritannia så vel som i USA.

I 1943 seilte Backer med det norske skipet «Montevideo» i konvoi og laget en serie bilder som dokumenterte krigsseilernes hverdagsliv om bord. Kokken i arbeid i byssa med redningsvesten på, og frivakten som hviler i en leider ikledd Nortraships flytedrakter av gummi.

I juni 1944 dekket Backer landgangen i Normandie. Han var med DS «Vestmanrød» og gikk i land like ved Bernière-sur-Mer i landgangsområdet Juno Beach. Bildene han tok av landgangen ble publisert over hele verden.

I november 1944 ble Backer sendt med en alliert konvoi til Murmansk i Sovjetunionen. Han deltok deretter i frigjøringen av Finnmark. I januar 1945 var Backer med i ekspedisjonen som kom til unnsetning til befolkningen på Sørøya i Finnmark,Kristian Husvik Skancke: Redningsoperasjonen på Sørøya. Bakgrunn og strategisk kontekst, mastergradsoppgave i historie, Universitetet i Tromsø, 2010, s. 43. der omkring  mennesker lå i skjul etter tvangsevakueringen.Kjell Fjørtoft: Vi fikk vår frihet. Finnmark høsten 1944, Oslo: Gyldendal , 1984, s. 185f. I februar 1945 ble befolkningen evakuert.Kjell Fjørtoft: Vi fikk vår frihet. Finnmark høsten 1944, Oslo: Gyldendal , 1984, s. 205–219. Sammen med Per E. Danielsen og Per Waage utga Backer etter krigen boken Øya i ingenmannsland om denne hendelsen.Skancke, s. 10.

 Familie 
Backer giftet seg med Ina Backer, datter av Edvard Christian Danielsen og søster av Per E. Danielsen. Paret fikk datteren Berit Backer.

 Utmerkelser 
Backer ble tildelt St. Olavsmedaljen med ekegren for sin innsats ved evakueringen av befolkningen på Sørøya.«Krigen som pressefotografen så den», Aftenposten, morgennummeret 14. september 1946, s. 11.Gjems-Onstad, Erik (red.): [http://urn.nb.no/URN:NBN:no-nb_digibok_2008022504087 Krigskorset og St. Olavsmedaljen med ekegren], Oslo: Grøndahl-Dreyer, 1995, s. 196.

 Noen av Backers krigsfotografier 

 Bibliografi 
 Backer, Ole Friele: Krigsfotografen, Bergen: Eide, 1946.  Digital utgave fra Nasjonalbiblioteket
 Heintz, Anatol og Ole Friele Backer: Svalbard. En del av Norge, Bergen: Eide, 1950.  Digital utgave fra Nasjonalbiblioteket
 Backer, Ole Friele, Per E. Danielsen og Per Waage: Øya i ingenmannsland, Oslo: Aschehoug, 1946

 Referanser 

Kategori:Norske fotografer
Kategori:Norske offiserer
Kategori:Personer fra englandsfarten 1940–1945
Kategori:Nordmenn fra andre verdenskrig
Kategori:Personer fra Vågan kommune
Kategori:Krigsfotografer